**EGYÜTTMŰKÖDÉSI MEGÁLLAPODÁS**

**1. számú módosítása**

amely létrejött

egyrészről

**Budapest Főváros VII. Kerület Erzsébetváros Önkormányzata**

Székhely: 1073 Budapest, Erzsébet krt. 6.

Statisztikai számjele: 15735708-8411-321-01

Adószám: 15735708-2-42

Bankszámlaszám: 10403239-00033032-00000009

Képviseli: Niedermüller Péter polgármester

mint **Önkormányzat** (a továbbiakban: **Önkormányzat)**

másrészről

**Erzsébetvárosi Zsidó Örökségért Alapítvány**

Székhely: 1077 Budapest, Csányi u. 5.

Nyilvántartási száma: 01-01-0012717

Adószám: 19102904-1-42

Bankszámlaszám: 11705015-21454947

Képviseli: Heisler András kuratóriumi elnök

mint **Alapítvány** (a továbbiakban: **Alapítvány**) között (a továbbiakban együttesen: **Felek**)

alulírott helyen és időben az alábbi feltételek szerint.

**Előzmények**

A Felek 2023. szeptember 5. napján Együttműködési megállapodást (a továbbiakban: Megállapodás) kötöttek a 1077 Budapest, Csányi u. 5. szám alatt található Erzsébetvárosi Zsidó Történeti Tár működtetése tárgyában. A Megállapodás értelmében az Önkormányzat az Alapítványt bízta meg az Erzsébetvárosi Zsidó Történeti Tár működtetésével 2023. szeptember 1-től 2024. augusztus 31-ig tartó időszakban. Az Alapítvány kuratóriumának kezdeményezésére, a működtetés költségeinek várható emelkedése miatt az Önkormányzat Képviselő-testületének …./2024. (II.21.) határozatával döntött a támogatás összegének emeléséről, valamint az együttműködési megállapodás időbeli hatályának 2024. december 31. napjáig történő meghosszabbításáról, amelyre tekintettel a Felek a Megállapodást az alábbiak szerint – a módosított szövegrészeket dőlt betűvel jelezve – módosítják.

1. **A Megállapodás 3. pontja az alábbiak szerint módosul:**

**III. A Megállapodás időtartama**

1. A Felek a megállapodást határozott időre, **2023. szeptember 1. – *2024. december 31*. közötti időtartamra** kötik.
2. **A Megállapodás 5.1-5.3. pontja az alábbiak szerint módosul:**

**V. Az Önkormányzat által nyújtott támogatás összege és felhasználásának módja**

5.1. Az Önkormányzat kötelezettséget vállal arra, hogy az Alapítvány részére a 2.1.-2.2 pontban foglalt feladatok ellátása érdekében a megállapodás időtartamára, azaz **2023. szeptember 1. - *2024. december 31*. közötti időtartamra** (támogatási időszak) ***160.000.000 Ft***, azaz *százhatvanmillió* forint támogatást biztosít.

5.2. Az Önkormányzat vállalja, hogy az 5.1. pont szerinti támogatási összeget ***három* részletben** teljesíti átutalás útján az Alapítvány 11705015-21454947 bankszámlaszámára. Az első 45.000.000 forint összegű részlet a jelen megállapodás aláírását követő 30 napon belül esedékes.A támogatási összeg **második *60.000.000******forint*** összegű részletét az 1. részelszámolás elfogadását követő 10 napon belül *átutalás útján egy összegben*, *a támogatási összeg* ***harmadik 55.000.000******forint*** *összegű részletét a 2. részelszámolás elfogadását követő* 10 napon belül átutalás útján egy összegben teljesíti az Alapítvány 11705015-21454947 számú bankszámlájára. A részelszámolások benyújtásakor a fel nem használt összeget az Alapítványnak nem kell visszafizetnie az Önkormányzat részére.

5.3. A támogatási időszak alatt az Alapítvány *négy* pénzügyi részelszámolást köteles benyújtani a 6.5. pontban foglaltak alapján az alábbiak szerint:

1. az 1. részelszámolást 2023. szeptember 1. – 2023. december 31. közötti támogatási időszakra vonatkozóan 2024. január 31. napjáig,
2. a 2. részelszámolást 2024. január 1. – 2024. április 30. közötti támogatási időszakra vonatkozóan 2024. május 31. napjáig,
3. *a 3. részelszámolást a 2024. május 1. – 2024. augusztus 31. közötti támogatási időszakra vonatkozóan 2024. szeptember 30. napjáig*
4. *a 4. részelszámolást a 2024. szeptember 1. – 2024. december 31. közötti támogatási időszakra vonatkozóan, a 6.1. pont szerinti szakmai beszámolóval egyidejűleg 2025. január 1. napjáig.*
5. **A Megállapodás 6.1-6.2. pontja az alábbiak szerint módosul:**

**VI. Beszámolási kötelezettség**

6.1. Az Alapítvány köteles az 2.1.-2.2 pontban foglalt feladatok megvalósulásáról és az V. pontban meghatározott támogatás felhasználásáról *2025. január 31*. napjáig részletes szakmai beszámolót készíteni. A szakmai beszámoló tartalmazza a megvalósult feladatok bemutatását, különösen a megvalósított rendezvényeket, eseményeket, programokat, kiállításokat, szakmai együttműködések megvalósulását. Kiadvány készítése esetén a kiadvány egy példányát a szakmai beszámolóhoz csatolni kell.

6.2. A szakmai beszámolóhoz csatolni kell az 5.3. pont szerint benyújtott *3. pénzügyi részelszámolást* követő időszak, azaz a *2024. szeptember 1. – 2024. december 31.* közötti időszakra vonatkozó pénzügyi elszámolást.

**4. A Megállapodás módosítással nem érintett egyéb pontjai változatlan tartalommal maradnak hatályban.**

A Felek a jelen megállapodást annak áttanulmányozása, értelmezése és megértése után, mint akaratukkal mindenben egyezőt írják alá. Jelen megállapodás négy mindenben megegyező, eredeti példányban készült.

Budapest, 2024. …………

|  |  |
| --- | --- |
| ………………………………………….. | ………………………………………….. |
| Önkormányzat  **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **Erzsébetvárosi Zsidó Örökségért Alapítvány**  Képviseli: Heisler András  kuratóriumi elnök |
|  |  |
| Jogilag ellenőrizte: |  |
|  |  |
| ……………………………… |  |
| Tóth János  jegyző |  |
|  |  |
| Pénzügyi ellenjegyző: |  |
|  |  |
| ……………………………… |  |
| Nemes Erzsébet  gazdasági vezető |  |