**Budapest Főváros VII. kerület Erzsébetváros Önkormányzata Képviselő-testületének**

**..../2024. (…) önkormányzati rendelete**

**az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 6. § a) pontjában és a 23. § (5) bekezdés 13. és 17. pontjában meghatározott feladatkörében eljárva a következőket rendeli el.

**1. §**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet (a továbbiakban: Rendelet) 3. § (4) bekezdése helyébe a következő rendelkezés lép:

„(4) A kérelmet Erzsébetváros e-Pályázatkezelő felületén kell benyújtani a rendelet 1. melléklete szerinti adatok megadásával és csatolni kell az alábbi dokumentumokat:

a) alapításról szóló okirat, egyházi jogi személyek esetén nyilvántartásba vételi kivonat vagy jogi személyiséget igazoló okirat, továbbá a 2.§ 2. b) pont szerinti egyházi szervezet esetében az egyházi körzetet igazoló dokumentum,

b) a szervezet nevében aláírásra jogosult személy aláírási címpéldánya,

c) szakmai leírás a kerületben kifejtett tevékenységről, megvalósított programokról.”

**2. §**

A Rendelet 6. § (5) bekezdése helyébe az alábbi rendelkezés lép:

„(5) A pályázathoz be kell nyújtani továbbá egy hónapnál nem régebbi átláthatósági nyilatkozatot, a rendelet 6. melléklete szerinti az összeférhetetlenség, valamint az érintettség fennállásáról szóló nyilatkozatot, amennyiben az érintettség fennáll, a rendelet 7. melléklete szerinti közzétételi kérelem benyújtása is kötelező.”

**3. §**

A Rendelet 8. §-a helyébe a következő rendelkezés lép:

**„8. §**

**Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről**

1. A támogatott által készített, a támogatás felhasználásáról szóló szakmai beszámolót és a pénzügyi elszámolást (a továbbiakban együtt: elszámolás) az annak benyújtásától számított 30 napon belül meg kell vizsgálni. Az elszámolás ellenőrzésének megállapításairól vizsgálati jelentést kell készíteni.
2. A határidőre be nem nyújtott elszámolás megküldésére és a hiányosan benyújtott elszámolás kiegészítésére 15 nap határidő kitűzésével hiánypótlásra kell felszólítani a támogatottat. Hiánypótlásra egy alkalommal van lehetőség, közlése írásban, hivatalos úton történik.
3. Az elszámolásra vonatkozó tartalmi és formai követelményeket a rendelet 3. melléklete tartalmazza.
4. Az elszámolás elfogadásáról az Önkormányzat nevében az illetékes szakiroda dönt a (6) és (7) bekezdésben foglaltak kivételével.
5. Ha a pénzügyi elszámolás keretében benyújtott számviteli bizonylatok a támogatási szerződésben megfogalmazott céltól eltérő felhasználást támasztanak alá, vagy az elszámolás nem felel meg a tartalmi és formai követelményeknek, a támogatottat hiánypótlásra kell felhívni a (2) bekezdésben foglaltak szerint. Amennyiben a támogatott a hiánypótlást határidőre nem teljesíti vagy a pénzügyi elszámolásban foglaltak a hiánypótlás követően sem fogadhatóak el részben, az illetékes szakiroda a vizsgálati jelentést megküldi a támogatottnak, és felszólítja a támogatási összeg az elszámolással el nem fogadott részének visszafizetésére.
6. Amennyiben a támogatott a támogatási szerződés szerinti határidőre nem nyújtotta be az elszámolását és ezt a hiánypótlásra nyitva álló határidőn belül sem pótolta, vagy a pénzügyi elszámolásban foglaltak teljes mértékben nem fogadhatóak el, a támogató a szakiroda javaslata alapján a támogatási szerződést felbontja és elrendeli a támogatás teljes összegének visszafizetését. A támogató nevében a polgármester értesíti a támogatottat a támogatási szerződés felbontásáról és a támogatás teljes összegének visszafizetési kötelezettségéről.
7. Amennyiben az elszámolásból megállapítható, hogy a támogatott a támogatási célnak megfelelően, a támogatási időszak alatt használta fel a támogatás összegét, azonban az elszámolás formai vagy tartalmi követelményeinek teljes mértékben nem tudott eleget tenni, megfelelően alátámasztott indokkal méltányossági kérelmet nyújthat be az elszámolás elfogadására, amely alapján a szakiroda javaslata alapján a döntéshozó dönt az elszámolás elfogadásáról vagy elutasításáról.
8. Az (5) és (6) bekezdés szerinti visszafizetési kötelezettséget a felszólítás kézhezvételét követő 30 napon belül teljesíteni kell. A visszafizetési kötelezettség részletekben történő teljesítése iránt, részletesen alátámasztott indokokkal kérelmet lehet benyújtani, amelyről a Polgármester dönt és az Önkormányzat nevében aláírja a részletfizetésről szóló megállapodást. Amennyiben a 30 nap alatt nem történik meg a visszafizetés vagy a támogatott a részletfizetési megállapodásban foglaltakat nem teljesíti, a támogatás behajtására azonnali beszedési megbízást kell kibocsátani.

**4. §**

1. A Rendelet 2. melléklete helyébe a jelen rendelet 1. melléklete lép.
2. A Rendelet 3. melléklete helyébe a jelen rendelet 2. melléklete lép.

**5. §**

Hatályát veszti a Rendelet

1. 3. § (6) bekezdése
2. 6. § (3) bekezdés 3. pontja
3. 6. § (3a) bekezdés 3. pontja
4. 5. melléklete

**6. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Tóth János** | **Niedermüller Péter** |
| **jegyző** | **polgármester** |

**Záradék**

A rendelet kihirdetése 2024. …. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János  
 jegyző**

**Általános indoklás**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosításának célja a rendeletben rögzített szabályok és e-Pályázatkezelő felület működése közötti összhang megteremtése, valamint az elszámolási szabályok felülvizsgálata.

1. **§**

A nyilvántartásba vételi kérelem benyújtásának módját határozza meg.

1. **§**

A pályázathoz benyújtandó mellékleteket módosítja.

1. **§**

A támogatás elszámolásának szabályait határozza meg.

1. **§**

A rendelet mellékleteit módosítja.

1. **§**

Hatályon kívül helyező rendelkezéseket tartalmaz.

1. **§**

Hatályba léptető rendelkezéseket tartalmaz.