|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. február 21 - ei**

**rendes ülésére**

**Tárgy:** Javaslat az Erzsébetvárosi irodalmi ösztöndíjról szóló 49/2020. (X.21.) önkormányzati rendelet módosítására – az ösztöndíj összegének emelésére, különdíj alapítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A kortárs kultúra támogatása és a kerület kulturális vérkeringésének elősegítése céljából alkotta meg 2020-ban a Képviselő-testület az Erzsébetvárosi Irodalmi Ösztöndíjról szóló 49/2020. (X.21.) önkormányzati rendeletet.

Az ösztöndíj program keretében minden évben öt alkotó pályázata kerül kiválasztásra egy külön megválasztott szakmai zsűri javaslata alapján. Az ösztöndíjban részesülő alkotók hat hónapon át havi 160.000 Ft összegű ösztöndíjban részesülnek, amely mellett vállalják, hogy az ösztöndíjprogram ideje alatt új szépirodalmi műveket hoznak létre és együttműködnek az Önkormányzattal az általa szervezett kulturális programokon.

Az ösztöndíj program indulása óta évente körülbelül 50 alkotó nyújtja be pályázatát, a szakmai zsűri pedig több körben és több szempontot mérlegelve választja ki az ösztöndíjra javasolt alkotókat, amely sok esetben nem egyszerű döntés. Erre figyelemmel felmerült a különdíj odaítélésének lehetősége, továbbá az eddigi tapasztalatok alapján indokolt a pályázati feltételek minimális módosítása.

Ezen túlmenően kiemelendő, hogy az ösztöndíj összege 2020. óta nem változott, azonban az elmúlt években érezhető rendkívüli mértékű infláció indokolná az ösztöndíj támogatás mértékének emelését is.

Fentiekre tekintettel javaslom az Erzsébetvárosi Irodalmi Ösztöndíjról szóló rendelet módosítását az alábbiak tekintetében:

* Az ösztöndíj összege nettó 160.000 Ft/hó helyett nettó 200.000 Ft/hó összegre emelkedik.
* A szakmai zsűri az 5 pályázó mellett egy különdíjra tehet javaslatot, amely alapján a Művelődési, Kulturális és Szociális Bizottság odaítéli az ösztöndíjat. A különdíjban részesülő pályázó egyszeri nettó 300.000 Ft összegű anyagi támogatásra jogosult.
* A pályázati feltételek esetében: nem kell benyújtani a személyi igazolvány és lakcímkártya másolatát, valamint a lírai művel pályázó költőknek 3-5 vers helyett 5-7 verset kell benyújtaniuk a pályázat során.

Az ösztöndíj megemeléséhez szükséges fedezetet a 2024. évi költségvetési rendelet biztosítja.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének az Erzsébetvárosi Irodalmi Ösztöndíjról szóló 49/2020. (X. 21.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendeletmódosítás elfogadásának társadalmi, gazdasági hatása nincs, a költségvetési hatás tekintetében a szükséges intézkedések megtörténtek, a többletkiadás pénzügyi fedezete a 2024. évi költségvetési rendelettel biztosított.

**2. A jogszabály környezeti és egészségi következményei**

A rendeletmódosítás elfogadásának környezeti és egészségügyi következményei nincsenek.

**3. A jogszabály alkalmazásához szükséges személyi, szervezeti, tárgyi és pénzügyi feltételek**

A szükséges személyi, szervezeti, tárgyi és pénzügyi feltételek rendelkezésre állnak.

**4. A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai nincsenek.

**5. A jogszabály megalkotásának szükségessége, a jogalkotás elmaradásának várható következményei**

A rendeletmódosítás esetleges elmaradásának nincs várható következménye.

Budapest, 2024. január 31.

Szücs Balázs

alpolgármester

Melléklet: Rendelettervezet az Erzsébetvárosi Irodalmi Ösztöndíjról szóló 49/2020. (X.21.) önkormányzati rendelet módosítására