|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. február 21 - ei**

**rendes ülésére**

**Tárgy:**  Döntés a 2024-2025-ös nevelési évre vonatkozó óvodai felvétel rendjéről

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A nemzeti köznevelésről szóló 2011. évi CXC. törvény (a továbbiakban: Nkt.) 83.§ (2) bekezdés b) pontja értelmében a ***fenntartó dönt az óvodába történő jelentkezés módjáról, az óvodai általános felvételi időpontról.***

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) bekezdése kimondja, hogy az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, közlemény vagy hirdetmény közzétételét kezdeményezi a fenntartásában működő óvoda honlapján.

A fenntartói közlemény, hirdetmény tartalmazza

a)az óvodai felvételről, az óvodai jogviszony létesítéséről,

b) az óvodai beiratkozás időpontjának meghatározásáról,

c) a gyermek óvodai beíratásához szükséges közokiratokról, dokumentumokról,

d) az óvodáztatási kötelezettség nem teljesítése esetén alkalmazható jogkövetkezményekről,

e) az integráltan nevelhető sajátos nevelési igényű gyermekek óvodai felvételéről, a nevelésükre

az alapító okiratuk szerint jogosult óvodákról és azok elérhetőségéről,

g) az óvoda felvételi körzetéről szóló tájékoztatást,

h) az óvodai felvétel tárgyában meghozott döntés közlésének határnapját, amely legkésőbb a

beiratkozásra kiírt utolsó határnapot követő 30. nap, valamint

i) a jogorvoslati eljárás szabályait.

A jogszabályi előírások figyelembevételével elkészült a 2024-2025. nevelési évre vonatkozó óvodai felvételről szóló hirdetmény, illetve az óvodák felvételi körzetét tartalmazó utcajegyzék.

*A hirdetményt a határozati javaslat 1. számú, az utcajegyzéket a határozati javaslat 2. számú melléklete tartalmazza.*

Az óvodavezetőkkel történt egyeztetés alapján javaslom, hogy **a** **2024-2025. nevelési évben** **az önkormányzat által fenntartott valamennyi óvodában** **a beiratkozás időpontja**: **2024. április 22-26. napja között legyen.**

Kérem a Tisztelt Képviselő-testületet az előterjesztés megtárgyalására és a határozati javaslat elfogadásra.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …./2024. (II.21.) határozata a 2024-2025. nevelési évre vonatkozó óvodai felvételi időpont meghatározásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy:

1. a 2024-2025. nevelési évben az Önkormányzat fenntartásában lévő valamennyi óvodában a beiratkozás időpontját 2024. április 22-26. napja közötti időszakban határozza meg.
2. a 2024-2025. nevelési évre az óvodába történő jelentkezés módjára vonatkozó eljárást ahatározat 1. számú melléklete szerint, az óvodák felvételi körzetét a határozat 2. számú melléklete szerint határozza meg.

1. felkéri a Polgármestert, hogy az óvodai beiratkozás idejéről, az óvodai jogviszony létesítésével összefüggő eljárásról - az önkormányzat honlapján, az Erzsébetváros újságban, az önkormányzat fenntartásában működő óvodák honlapján, valamint a helyben szokásos módon - hirdetmény közzétételével gondoskodjon.

**Felelős:** Niedermüller Péter polgármester

**Határidő:** 2024. március 15.

Budapest, 2024. január 29.

Niedermüller Péter

polgármester

Határozati javaslat melléklete:

1. számú melléklet: 2024-2025. nevelési évre vonatkozó óvodai felvételről szóló hirdetmény
2. számú melléklet: Óvodai felvételi körzeteket tartalmazó utcajegyzék