|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. február 21 - ei**

**rendes ülésére**

**Tárgy:** Javaslat az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelet módosítására – az e-Pályázatkezelő rendszer bevezetésére, tanulói jogviszony igazolásának változására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

2023. évben kifejlesztésre került Erzsébetváros Önkormányzatának e-Pályázatkezelő rendszere (<https://palyazatkezelo.erzsebetvaros.hu/>) annak érdekében, hogy egyszerűsítsük és rugalmasabbá tegyük a pályázatok benyújtásának folyamatát. Az elektronikusan bonyolítandó pályázati eljárások körébe 2023. szeptemberétől folyamatosan kerültek be a magánszemélyek részére kiírandó pályázatok, így a fiatalok művészeti és sport támogatására irányuló támogatási kérelmek, valamint a Karinthy Frigyes-ösztöndíj iránti kérelmek benyújtása is.

Ennek célja elsődlegesen a támogatást igénylő családokra háruló adminisztrációs terhek csökkentése, mivel a támogatást igénylő a rendszerbe való regisztrációt és a szükséges személyes adatok megadását követően több típusú önkormányzati támogatásra is be tudja nyújtani online a kérelmét a későbbiekben. A regisztrációban és a pályázatkezelő használatában minden szükséges segítséget meg fogunk adni a kérelmező családoknak.

A jelen előterjesztés keretében az erzsébetvárosi fiatalok egyéni közlekedésének támogatásáról szóló 15/2022. (IV.13.) önkormányzati rendelet módosítására teszek javaslatot, részben az elektronikus pályázat benyújtási mód, részben a tanulói/hallgatói jogviszony igazolásának módja vonatkozásában, figyelemmel arra, hogy a nemzeti köznevelésről szóló 2011. évi CXC. törvény törvény, valamint a nemzeti felsőoktatásról szóló 2011. évi CCIV. törvény módosulása miatt 16. év felett a tanulói jogviszony és a hallgatói jogviszony igazolására csak érvényes diákigazolvány kérhető.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének az erzsébetvárosi fiatalok egyéni közlekedési támogatásáról szóló 15/2022. (IV. 13.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendeletmódosítás elfogadásával az Önkormányzat rugalmasabbá teszi a nyújtott szolgáltatásait, amely hozzájárul az állampolgárok elégedettségének növekedéséhez.

**2. A jogszabály környezeti és egészségi következményei**

A rendeletmódosítással csökkennek a környezeti terhek.

**3. A jogszabály alkalmazásához szükséges személyi, szervezeti, tárgyi és pénzügyi feltételek**

A szükséges személyi, szervezeti, tárgyi és pénzügyi feltételek rendelkezésre állnak.

**4. A jogszabály adminisztratív terheket befolyásoló hatásai**

A rendeletmódosítás célja az adminisztratív terhek csökkentése.

**5. A jogszabály megalkotásának szükségessége, a jogalkotás elmaradásának várható következményei**

# A nemzeti köznevelésről szóló 2011. évi CXC. törvény és a nemzeti felsőoktatásról szóló 2011. évi CCIV. törvény módosítása miatt a tanulói jogviszony igazolás vonatkozásában szükséges a módosítás, a módosítás elmaradása magasabb szintű jogszabályba ütközést eredményezhet.

Budapest, 2024. január 31.

Niedermüller Péter

polgármester

Melléklet: Rendelettervezet az erzsébetvárosi fiatalok egyéni közlekedési támogatásáról szóló 15/2022. (IV. 13.) önkormányzati rendelet módosítására