**Budapest Főváros VII. Kerület Erzsébetváros Önkormányzat**

**Képviselő-testületének**

**…/2024. (…) önkormányzati rendelete**

az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelet módosításáról

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

1. **§**

Az erzsébetvárosi fiatalok egyéni közlekedési támogatásáról szóló 15/2022. (IV.13.) önkormányzati rendelet (a továbbiakban: Rendelet) 1. § (2) bekezdése helyébe a következő rendelkezés lép:

„(2) A támogatást Erzsébetváros e-Pályázatkezelő felületén kell igényelni.”

**2. §**

A Rendelet 3. § (2) bekezdése helyébe a következő rendelkezés lép:

„(2) A kérelem mellé csatolni kell

1. az 1. § (1) bekezdés a)-b) pontja szerinti kérelmező esetén az érvényes diákigazolvány másolatát
2. az 1. § (1) bekezdés c) pontja szerinti kérelmező esetében az érvényes diákigazolvány másolatát, és annak igazolását, hogy a nagykorúvá válását követően folyamatos hallgatói jogviszonnyal rendelkezik.”

**3. §**

E rendelet a kihirdetését követő napon lép hatályba és a kihirdetését követő második napon hatályát veszti.

|  |  |
| --- | --- |
| **Tóth János** | **Niedermüller Péter** |
| **jegyző** | **polgármester** |

**Záradék**

A rendelet kihirdetése 2024. …. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János  
 jegyző**

**Általános indokolás**

A rendelet a támogatási kérelem benyújtásának módját és a benyújtandó dokumentumok körét módosítja.

**Részletes indokolás**

**1.§**

A támogatás iránti kérelem benyújtásának módját szabályozza, a kérelmet az e-Pályázatkezelő felületen kell benyújtani.

**2.§**

A kérelemhez benyújtandó dokumentumokat módosítja.

**3.§**

Hatályba léptető rendelkezést tartalmaz.